钦定古今图书集成/明伦汇编/闺媛典/第275卷 > 皇清八 > 白眉恒妻卫氏
## 钦定古今图书集成/明伦汇编/闺媛典/第275卷 > 皇清八 > 白眉恒妻卫氏

按《山西通志》：卫氏，阳城生员白眉恒妻，大司马一凤女。姑性严厉，氏顺承无忤，篝灯佐夫，攻举子业，午夜弗辍。夫亡，氏年二十七，誓以身殉。翁姑谓曰：“汝子方熙可大就，无为此匹妇之谅。” 乃躬纺绩教子，苦节三十馀年。方熙为开封郡丞，封宜人，旌表。